Štukljeva cesta 44, 1000 Ljubljana T: 01 369 77 00

F: 01 369 78 32

 E: gp.mddsz@gov.si [www.mddsz.gov.si](http://www.mddsz.gov.si)

|  |
| --- |
| Številka: 007-177/2021 |
| Ljubljana, 30. marec 2021 |
| EVA 2021-2611-0028 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Predlog sklepa o podaljšanju ukrepa delnega povračila nadomestila plače delavcem na začasnem čakanju na delo – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17), drugega odstavka 40. člena Zakona o dodatnih ukrepih za omilitev posledic COVID-19 (Uradni list RS, št. 15/21) in šeste alineje prvega odstavka 3. člena Uredbe o objavljanju v Uradnem listu Republike Slovenije (Uradni list RS, št. 20/10 in 34/14) je Vlada Republike Slovenije na ….. seji dne ……….. sprejela naslednji SKLEP:Vlada Republike Slovenije je sprejela Sklep o podaljšanju ukrepa delnega povračila nadomestila plače delavcem na začasnem čakanju na delo in ga objavi v Uradnem listu Republike Slovenije. Prejmejo:* vsa ministrstva,
* Generalni sekretariat Vlade Republike Slovenije,
* Zavod Republike Slovenije za zaposlovanje.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| - Janez Cigler Kralj, minister- Mojca Pršina, generalna direktorica Direktorata za trg dela in zaposlovanje |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| / |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | DA |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**Predvidene finančne posledice podaljšanja ukrepa delnega povračila nadomestila plače za čas začasnega čakanja na delo za mesec maj 2021 so ocenjene v skupni višini 31,5 mio evrov (ob predpostavki, da bo v mesecu maju v ukrep vključenih 45.000 delavcev in da država delodajalcu povrne v povprečju 700 evrov na zaposlenega delavca, ki je na začasnemu čakanju na delo).V finančnem načrtu Ministrstva za delo, družino, socialne zadeve in enake možnosti sredstev ni zagotovljenih, zato bo za podaljšanje ukrepa potrebno zagotoviti dodatna sredstva na ukrepu 2611-20-0303 Ohranitev delovnih mest COVID-19 na proračunsko postavko 211032 - Interventni ukrep povračila nadomestila plače-začasno čakanje na delo-26. čl. ZIUZEOP - COVID-19. |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna | +31.500.000,00 EUR |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za delo, družino, socialne zadeve in enake možnosti | 2611-20-0303 Ohranitev delovnih mest 28.člen ZIUZEOP-COVID-19 | 211032 - Interventni ukrep povračila nadomestila plače-začasno čakanje na delo-26. čl. ZIUZEOP - COVID-19. | / | / |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| Ministrstvo za finance | Sredstva bodo zagotovljena v Proračunu RS | Sredstva bodo zagotovljena v Proračunu RS | 31.500.000,00 EUR | / |
|  |  |  |  |  |
| **SKUPAJ** | **31.500.000 EUR**  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **7.b Predstavitev ocene finančnih posledic pod 40.000 EUR: /** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani./ |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| V skladu s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20 in 35/21) javnost ni bila povabljena k sodelovanju, ker gre za predlog sklepa vlade. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| Janez Cigler KraljMINISTER |
|  |

Priloga:

* predlog sklepa,
* kratka obrazložitev.

**PREDLOG SKLEPA**

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17), drugega odstavka 40. člena Zakona o dodatnih ukrepih za omilitev posledic COVID-19 (Uradni list RS, št. 15/21) in šeste alineje prvega odstavka 3. člena Uredbe o objavljanju v Uradnem listu Republike Slovenije (Uradni list RS, št. 20/10 in 34/14) je Vlada Republike Slovenije na ….. seji dne ……….. sprejela naslednji

SKLEP:

Vlada Republike Slovenije je sprejela Sklep o podaljšanju ukrepa delnega povračila nadomestila plače delavcem na začasnem čakanju na delo in ga objavi v Uradnem listu Republike Slovenije.

Prejmejo:

* vsa ministrstva,
* Generalni sekretariat Vlade Republike Slovenije,
* Zavod Republike Slovenije za zaposlovanje.

Priloga: predlog sklepa

Na podlagi drugega odstavka 40. člena Zakona o dodatnih ukrepih za omilitev posledic COVID-19 (Uradni list RS, št. 15/21) je Vlada Republike Slovenije sprejela

SKLEP

o podaljšanju ukrepa delnega povračila nadomestila plače delavcem na začasnem čakanju na delo

I

Ukrep delnega povračila nadomestila plače delavcem na začasnem čakanju na delo, ki ga določa Zakon o dodatnih ukrepih za omilitev posledic COVID-19 (Uradni list RS, št. 15/21), se podaljša do 31. maja 2021.

II

Ta sklep začne veljati naslednji dan po objavi v Uradnem listu Republike Slovenije.

Št. 007-177/2021

Ljubljana, dne 30. marca 2021

EVA 2021-2611-0028

Vlada Republike Slovenije

Janez Janša

predsednik

**OBRAZLOŽITEV**

I. Uvodno

Zakon o dodatnih ukrepih za omilitev posledic COVID-19 (Uradni list RS, št. 15/21; v nadaljnjem besedilu: ZDUOP), ki je začel veljati dne 5. februarja 2021, med dodatnimi ukrepi za omilitev posledic epidemije COVID-19 na področju dela in delovnih razmerij ureja tudi ukrep delnega povračila nadomestila plače delavcem na začasnem čakanju na delo. Na začasno čakanje na delo lahko delodajalci, ki izpolnjujejo pogoje po tem zakonu, na podlagi prvega odstavka 40. člena ZDUOP delavce napotijo za obdobje od 1. februarja do 30. aprila 2021.

V skladu z določbo drugega odstavka 40. člena ZDUOP lahko Vlada Republike Slovenije omenjeni ukrep iz prejšnjega člena s sklepom podaljša največ dvakrat za obdobje enega meseca, vendar ne dlje kot do 30. junija 2021.

II. Razmere na trgu dela in napoved gibanja do konca leta 2021

V letu 2020 so se po ugodnem začetku leta v spomladanskih mesecih gospodarska gibanja obrnila v negativno smer. Svetovno kot tudi domače gospodarstvo je močno prizadela pandemija bolezni covid-19, ki je povzročila velik upad gospodarske aktivnosti in s tem vplivala tudi na razmere na trgu dela, ki so se v Slovenij najbolj poslabšale v drugem tromesečju leta. Sledilo je postopno okrevanje, nato pa drugi val epidemije, ki je v zadnjih mesecih leta povečal negotovost, vendar posledice za gospodarstvo niso bile več tako obsežne kot v prvem valu. Zaprtje nekaterih dejavnosti z namenom preprečevanja širjenja koronavirusa je najbolj prizadelo storitvene dejavnosti, med njimi izstopajo gostinstvo, turizem, transport, kulturne in rekreativne dejavnosti ter osebne storitve, manj sta bila prizadeta industrija in gradbeništvo, kot tudi izvozne dejavnosti.

Ker je epidemijo blažila država z ukrepi za omejitev njenih posledic, kot je povračilo nadomestila plače delavcem na začasnem čakanju na delo in ukrep delnega subvencioniranja skrajšanega polnega delovnega časa, ni prišlo do obsežnejše izgube delovnih mest in skokovite rasti brezposelnosti, so se pa spremenile razmere na trgu dela in prekinil trend rasti brezposelnosti delovno aktivnega prebivalstva.

Kriza se je na trgu dela odražala v zmanjševanju obsega delovno aktivnega prebivalstva in povečani dinamiki prehajanja v in iz brezposelnosti. V letu 2020 se je prijavljanje novih brezposelnih oseb glede na enako obdobje leta 2019 povečalo za 31,3 %. Odjav brezposelnih oseb je bilo v obdobju od januarja do decembra 86.253, kar je 10,5 % več kot v enakem obdobju leta 2019, od tega 64.404 zaradi zaposlitve. Zaposlovanje brezposelnih oseb se je glede na leto 2019 povečalo za 14,5 %. Ker se je v letu 2020 prijavilo več brezposelnih oseb, kot se jih je odjavilo, je ob koncu leta brezposelnost štela 87.283 oseb, kar je 11.991 oseb oz. 15,9 % več kot ob koncu leta 2019. V povprečju so bile v letu 2020 mesečno brezposelne 85.003 osebe oz. 14,6 % več kot leta 2019.

Struktura brezposelnosti se je zaradi povečanja prijav in odjav iz brezposelnosti spremenila. Primerjava strukture v decembru leta 2020 s stanjem v decembru 2019 kaže, da se je v letu dni najbolj, za 4,7 odstotne točke (na 22,3 %), povečal delež presežnih delavcev in stečajnikov. Za 1,5 odstotne točke se je povečal delež brezposelnih v starosti od 30 do 39 let (na 22,7 %), delež brezposelnih v starosti od 40 do 49 let se je povečal za 1,3 odstotne točke (na 21,0 %) in mladih do 29 let za 0,9 odstotne točke, na 21,0 %. Povečal se je tudi delež brezposelnih žensk, za 1,2 odstotne točke, na 50,2 %, v izobrazbeni strukturi pa je za 1,1 odstotne točke (na 26,4 %) porasel delež brezposelnih s srednjo strokovno in splošno izobrazbo.

|  |  |  |  |
| --- | --- | --- | --- |
| Trg dela  | 2019 | 2020 | Indeks |
| Novo prijavljene brezposelne osebe | 74.838 | 98.244 | 131,3 |
| Odjavljene brezposelne osebe | 78.080 | 86.253 | 110,5 |
| Zaposlitve brezposelnih oseb | 56.272 | 64.404 | 114,5 |
| Brezposelne osebe konec decembra | 75.292 | 87.283 | 115,9 |
| Brezposelne ženske | 36.903 | 43.793 | 118,7 |
| Brezposelni stari od 15 do 29 let | 15.169 | 18.336 | 120,9 |
| Brezposelni stari 50 let in več | 29.345 | 30.889 | 105,3 |
| Dolgotrajno brezposelni (prijavljeni na zavodu več kot 1 leto) | 36.815 | 39.404 | 107,0 |
| Brezposelne osebe s 1. in 2. ravnjo izobrazbe | 24.248 | 27.253 | 112,4 |

*Vir: Zavod RS za zaposlovanje*

Rast brezposelnih decembra 2020 in januarja 2021 ob ohranjanju interventnih ukrepov ni bistveno odstopala od sezonskih povišanj v enakem obdobju preteklih let. Po treh mesecih rasti (november in december 2020 ter januar 2021) se je februarja 2021 število brezposelnosti pričelo zmanjševati. Pri Zavodu RS za zaposlovanje (v nadaljevanju: zavod) se je prijavilo manj novih brezposelnih, več se jih je zaposlilo. Februarja 2021 je bilo registriranih 88.051 brezposelnih, kar je 3,8 % manj kot januarja in 13,6 % več kot v lanskem februarju. Na novo se je februarja pri zavodu prijavilo 4.766 brezposelnih, 54,7 % manj kot januarja in 7,8 % manj kot februarja 2020. Zaposlilo se je 6.657 brezposelnih, 44,4 % več kot januarja in 14,1 % več kot pred letom.

Delodajalci, med katerimi je bilo največ delodajalcev s področja predelovalnih dejavnosti, gradbeništva, drugih raznovrstnih poslovnih dejavnosti ter zdravstva in socialnega varstva, so februarja zavodu sporočili 10.581 prostih delovnih mest, 2,9 % več kot januarja in 6,6 % manj kot februarja 2020.

Tudi v mesecu marcu 2021 se število brezposelnih nadalje zmanjšuje, več je tudi zaposlovanja. To se ob sezonskih dejavnikih povezuje tudi s postopnim rahljanjem omejitev. Po neuradnih (dnevnih) podatkih zavoda je bilo 21. marca 2021 prijavljenih 83.795 brezposelnih oseb, kar je 4,8−odstotkov manj kot februarja 2021 in 7,6−odstotkov več kot marca 2020.

Januarja 2021 je stopnja registrirane brezposelnosti, ki jo izračunava zavod, v Sloveniji znašala 9,4−odstotkov in je bila za 1,2 odstotne točke višja kot januarja 2020 in za 0,5 odstotne točke višja kot decembra 2020.

Po zadnjih podatkih Statističnega urada Republike Slovenije, ki so na voljo za januar 2021, je bilo v državi približno 881.800 delovno aktivnih oseb, kar je za 1,1 % nižje ali približno 9.400 delovno aktivnih oseb manj kot konec decembra 2020 (bilo jih je nekaj več kot 881.800). Na letni ravni oz. glede na januar 2020 je število delovno aktivnih oseb v januarju 2021 nižje za 1,5 %.

Na letni ravni se je zmanjšalo število zaposlenih, ne pa tudi samozaposlenih oseb. Število zaposlenih oseb se je znižalo za 1,7−odstotkov, od tega za 1,2−odstotka število zaposlenih pri pravnih osebah in za 9,2−odstotka število zaposlenih pri fizičnih osebah. Število samozaposlenih se je povečalo za 0,3−odstotka, pri tem je število samostojnih podjetnikov posameznikov poraslo za 1,1−odstotka, kategorija oseb, ki opravljajo poklicno dejavnost, se je zmanjšala za 0,1−odstotka, za 1,9−odstotkov pa je bilo nižje število kmetov.

Obseg delovne aktivnosti je bil glede na januar predhodnega leta manjši v večini dejavnosti. Največji upad je imela dejavnost gostinstva, in sicer za 15 %, sledijo druge raznovrstne poslovne dejavnosti (-8,1 %), kulturne, razvedrilne in rekreacijske dejavnosti (-4,7 %), rudarstvo (-4,5 %), finančne in zavarovalniške dejavnosti (-3,5 %), promet in skladiščenje (-3,2 %), kmetijstvo in lov, gozdarstvo, ribištvo (-2,4 %), predelovalne dejavnosti (-2,2 %), poslovanje z nepremičninami (-1,9 %), oskrba z vodo, ravnanje z odplakami (-1,4 %), trgovina, vzdrževanje in popravila motornih vozil (-1,1 %), strokovne, znanstvene in tehnične dejavnosti (-0,5 %). Rast delovno aktivnih so beležile: zdravstvo in socialno varstvo (+5,0 %), informacijske in komunikacijske dejavnosti (+2,6 %), dejavnost gospodinjstev z zaposlenim hišnim osebjem, proizvodnja za lastno rabo (+3,3 %), izobraževanje (+0,9 %), oskrba z električno energijo, plinom in paro (+0,9 %), gradbeništvo (+0,6 %), dejavnost javne uprave in obrambe, dejavnost obvezne socialne varnosti (+0,6 %) ter druge dejavnost (+0,2 %).

Urad RS za makroekonomske analize in razvoj v (v nadaljevanju: UMAR) v Zimsko napovedi gospodarskih gibanj 2020 ocenjuje, da se bo okrevanje trga dela zaradi zaostrenih epidemioloških razmer in trenutnega zaprtja številnih dejavnosti ob predpostavki počasnega izboljšanja situacije zamaknilo v drugo polovico leta 2021. Izboljševanje naj bi se ob predvideni rasti gospodarske aktivnosti leta 2022 nadaljevalo. UMAR napoveduje da bo v letošnjem letu v povprečju 90.200 brezposelnih , v letu 2022 pa v povprečju 81.900 brezposelnih. Ocena stopnje registrirane brezposelnosti za letos je 9,2 %. Napoved je narejena ob predpostavki, da bodo vladni ukrepi, zlasti v prvi polovici leta 2021, še naprej blažili negativne posledice na trgu dela in bodo le postopoma umaknjeni. Vsekakor je največje tveganje za uresničitev napovedi še naprej povezano z epidemiološkimi razmerami v Sloveniji in najpomembnejših trgovinskih partnericah, pomembno bo tudi postopno in premišljeno umikanje ukrepov za blaženje posledic epidemije.

Tudi Banka Slovenije v dokumentu Povzetek makroekonomskih gibanj (številka: marec 2021) ocenjuje, da naj bi se okrevanje gospodarstva začelo v drugi polovici leta 2021, vendar je to odvisno od nadaljnjega poteka epidemije in učinkovitosti cepiv.

Okrevanje gospodarske aktivnosti bo ključno odvisen od epidemioloških razmer v Sloveniji in pomembnejših trgovinskih partnericah, hitrosti cepljenja in odzivnost politik z ukrepi za blaženje posledic epidemije. Kombinacija obeh interventnih ukrepov (subvencioniranje skrajšanega delovnega časa in delno povračilo izplačanih nadomestil plače delavcem na začasnem čakanju na delo) se zdi še vedno primeren kratkoročen interventni ukrep za preprečitev večjega porasta števila brezposelnih oseb in kot izhodišče za okrevanje po umirjanju epidemije.

III. Utemeljitev razlogov za podaljšanje ukrepa delnega povračila nadomestila plače delavcem na začasnem čakanju na delo do 31. maja 2021

Ministrstvo, pristojno za delo, predlaga Vladi Republike Slovenije, da sprejme sklep o podaljšanju navedenega ukrepa za mesec maj 2021.

Ocenjuje se, da bo ukrep delnega povračila nadomestila plače delavcem na začasnem čakanju na delo tudi v prihodnje zmanjšal tveganje, da bi se podjetja, ki se zaradi COVID-19 krize soočajo z nizkim povpraševanjem ali negativnimi šoki v produktivnosti, odločala za odpuščanje delavcev. Učinki interventnih ukrepov na trg dela so spodbudni, saj so omejili rast brezposelnosti. Brez sprejetih ukrepov, predvsem ukrepa povračila nadomestila plače delavcem na začasnem čakanju na delo, ki ga delodajalci prepoznavajo kot koristnega, bi se kriza zagotovo odrazila v večjem številu brezposelnih oseb.

Ukrep, katerega veljavnost je bila v sklopu osmega protikoronskega paketa ponovno podaljšana, je omejil rast brezposelnosti tudi v prvih mesecih leta 2021.

Delodajalci so v okviru osmega protikoronskega zakona (t. i. PKP 8, ki se izvaja od februarja 2021) do vključno 19. marca 2021 na zavod oddali skoraj 19.070 vlog, za nekaj manj kot 65.900 zaposlenih.

Podatki o koriščenju ukrepa povračila nadomestila plače delavcem na začasnem čakanju na delo kažejo, da so delodajalci v okviru vseh protikoronskih paketov do vključno 19. marca 2021 na zavod oddali skoraj 139.860 vlog za 625.000 zaposlenih.

Do vključno 18. marca 2021 je zavod za ukrep povračila nadomestila plače delavcem na začasnem čakanju na delo delodajalcem izplačal 445,4 mio EUR, in sicer 31.217 delodajalcem za 212.164 zaposlenih.

Trenutne epidemiološke razmere, stanje na trgu dela, ki je vezano na okrevanje gospodarstva in pozitivni odzivi delodajalcev nakazujejo na to, da je ukrep delnega povračila nadomestila plače delavcem na začasnem čakanju na delo še vedno potreben, zato se predlaga njegovo podaljšanje do 31. maja 2021.

Na podlagi šeste alineje prvega odstavka 3. člena Uredbe o objavljanju v Uradnem listu Republike Slovenije (Uradni list RS, št. 20/10 in 34/14) se sklep objavi v Uradnem listu Republike Slovenije.